ভোটে হিন্দুত্বের হাওয়া ওঠাতে গঙ্গাজল বিক্রি বাড়ানোর নির্দেশ কেন্দ্রের

ওয়েবডেস্ক- রাজ্যের ভোটে (Vote) হিন্দুত্বের হাওয়া ওঠাতে এবার ” গঙ্গাজল’ (Ganga Water)  বিক্রিতে জোর দিল কেন্দ্রের মোদি সরকার (Modi Government)। পোস্ট অফিস (Post Office) থেকে এই জল বিক্রি হবে। ১১০০ পোস্ট অফিসকে এই কাজের জন্য নির্দিষ্ট করা হয়েছে।

২০১৬ সালে এই প্রকল্পের সূচনা করেছিলেন প্রধানমন্ত্রী নরেন্দ্র মোদি। দেশের অন্য রাজ্যে এই প্রকল্প পরিচিত হলেও এই রাজ্য খুব বেশি পরিচিত ছিল না।

এই রাজ্যের ১১০০ টি পোস্ট অফিস থেকে এই জল পাওয়া যাবে। পুজো পাঠ, হিন্দুদের নানা অনুষ্ঠানে এই জল ব্যবহার করতে পারবে। রাজ্য এখন ৩৩৭ টি পোষ্ট অফিসে এই জল পাওয়া যায়।  সেটাই বাড়িয়ে ১১০০ করা হয়েছে। ২৫০ লিটার জলের দাম ৩০ টাকা। কেন্দ্রের এই সিদ্ধান্তে খুশি বিজেপি, আরএসএস সহ অন্য হিন্দুত্ববাদি দল। ভোটের মুখে হিন্দুত্বর ক্ষেত্রে এই কর্মসূচিকে কাজে লাগানোর চেষ্টা হবে বলে মনে করছে রাজনৈতিক মহল, যা নিয়ে শুরু বিতর্ক। বিজেপি ও ডাক বিভাগ সূত্রে আপাতত বাংলার ৩৩৭টি ডাকঘরে এই গঙ্গাজল মেলে। এবার সেটি বাড়ানোর নির্দেশ দিয়েছে কেন্দ্র।

আরও পড়ুন-  চীন-ভারত বিমান পরিষেবা শুরু, চাঙ্গা হল শেয়ার বাজার!

মূলত, যে সমস্ত স্থান দিয়ে গঙ্গা প্রবাহিত হয়নি, সেখানে এই জলের চাহিদা বেশি রয়েছে। গুজরাট, রাজস্থান, মহারাষ্ট্র সহ দক্ষিণ ভারতের বহু এলাকায় এই জল বিক্রি ভালো হয়। উত্তরপ্রদেশে দারুণভাবে এই জল বিক্রি হচ্ছে। ডাকঘরে যে জল বিক্রি হয় তার লেবেলেই ‘গঙ্গাজল’ লেখা রয়েছে।

সামনে বিধানসভা ভোট। বিজেপি আওয়াজ তুলেছে – হিন্দু হিন্দু ভাই ভাই । তাতে আর ও সান দিতে সরাসরি কেন্দ্রীয় সরকার এবার পথে নেমেছে। কেন্দ্র ডাকঘরে গঙ্গাজল বিক্রি তিনগুণ করার লক্ষ্যমাত্রা নির্ধারণ করেছে।

দেখুন আরও খবর-